Junie is wêreld-avokado-maand | Maroela Media
Sjokolade-avokado-humus (Foto: South African Avocado Growers' Association)
Juniemaand is wêreld-avokado-maand en ons vier die lieflike, veelsydige groen vrug in al sy glorie saam met die res van die wêreld.
Avokado's se geur en tekstuur is enig in sy soort en sy smaak kan moeilik met die van 'n ander vrug vergelyk word. Dit is ook moeilik om te dink aan 'n ander vrug wat so veelsydig is soos die geliefde avokado.
Die Suid-Afrikaanse avokado-seisoen is tans in volle swang met ons groen- en swartvel-avokado's. Nou is die tyd om avokado's te koop en om behoorlik daarmee te eksperimenteer.
Die meeste van ons het al fyngedrukte avokado op roosterbrood, avokado in slaai, of 'n heerlike pizza met spek, fetakaas en avokado geëet, maar hier is 'n paar avokado-resepte waarvan jy dalk nog nie gehoor het nie.
Verwerk avokado in 'n puree saam met 'n bietjie olie en lemoensap vir 'n gesonder weergawe as mayonnaise. Jy kan dit in 'n aartappelslaai gebruik of saam met hoender en avonnaise-toebroodjie maak.
Vervang die room in sjokoladesous met fyngemaakte avokado. Meng stroop, kakao en klapper daarby in vir 'n heerlike romerige sjokolade-sous.
Blits avokado, kaneel, kekerertjies en kakao saam vir 'n heerlike, gesonde humus. Jy kan vrugte of beskuitjies daarin doop vir 'n heerlike voor- of nagereg.
Verdik jou gewone sop met 'n bietjie geklitste avokado. Nadat jy die sop gemaak het, meng die avokado in vir 'n onweerstaanbare dik en romerige tekstuur.
'n Paar repies avokado op 'n warm wafel, met heuning en roomys is hemels.
Voeg avokado by jou oggend smoothie saam met piesang, grondboontjiebotter en gevriesde bessies vir 'n heerlike romerige tekstuur.
1 k dadels, ontpit en in warm water geweek
Rooster die kekerertjies saam met kaneel en 'n bietjie sout vir 15-20 minute in 'n warm oond tot goudbruin.
Dreineer dadels en plaas al die bestanddele, insluitend die geroosterde kekerertjies, in 'n voedselverwerker en blits tot gemeng. Voeg water by soos nodig om 'n gladde tekstuur te kry.